
CHIEF INNOVATION OFFICER Dl ARUBA, SENORA 
VARELIE CROES PONIENDO ARUBA RIBA 
PLATAFORMA INNOVATIVO INTERNACIONAL 


Chief Innovation Officer di Aruba, senora Varelie Croes diamars 
mainta a pone Aruba riba plataforma innovativo internacional 
un biaha mas unda cu na New York el a participa den un panel 
discusion’ den e conferencia di Smart Cities New York. Senora 
Varelie a comparti su ideanan riba e diversificacion di economia 
hunto cu otro innovadornan influente. 

Smart Cities New York ta e conferencia principal di Noord America 
pa innovadornan y decision-makers 1 kendenan ta mehorando 
bida di e ciudadnan di futuro. 

Otro panelistanan cu a forma parti tawata e Co-Fundador y CEO 
di B. Amsterdam; Ricardo van Loenen, Minister di Innovation y 
Entrepreneurship di Republica di Kosovo; Dr. Besirn Beqaj, CEO 
di Embarc Collective; Lakshmi Shenoy, y Country Manager di 
USTDA; Jeffrey Phillips. 

Danki Varelie pa pone nos pais den luz internacional y trece mas 
ideanan den proyectonan innovativo pa progreso di nos pais. 



DELEGACIONNAN Dl ARUBA Y CORSOU PA 

TRATA E TEMA Dl REFINERIA 


Prome Minister di Aruba Evelyn Wever-Croes y Prome Minister di Corsou Eugene Rhuggenaath ta na Washington hunto cu nan 

delegacionnan experto y pisa pa atende cu e prioridad na nos islanan, e refinerianan. 



Delegacion di Gobiemo di Aruba y RdA pa e reunionnan cu 
State Department y GFAC relaciona cu e refineria. RdA: Gilberto 
F. Junior Croes, Richard Eman, C Alvin Koolman. GevMin 

Washington Joselin Croes. 

State Department a compromete den intermedia pa nos haya 
claridad pa ioke ta e sanccionnan y e refineria di Aruba. 


Delegacion di Aruba y Corsou consistiendo di RdA, RdK, CuroiL 
Gobiemo di Aruba, Gobierno di Corsou y Embahada di Reino na 
Washington cu ayera a reuni na State Department riba e temanan 
di refineria. Awe ta sigui deliberacionnan cu OFAC y Treasury 

Department. 

Prome Minister Evelyn Wever-Croes: 

BIAHE CORTICO PERO CU IMPORTANCIA 

GRANDI PA NOS PAIS 

Enfoke di e prome reunionnan tawata riba e impacto di e crisis migratorio di 

Venezuela riba nos islanan 


Prome Minister Evelyn Wever-Croes ta na Washington Merca 
riba un biahe cortico di trabou di dos dia pa un mision conhunto 
cu Embahador di Reino na Washington, sr. Schuwer y Prome 
Minister di Corsou Eugene Rhuggenaath, E biahe di trabou aki 
enberdad ta cortico pero cu un importancia hopi grandi tanto 
pa Aruba como pa nos isla ruman Corsou, E prome dia di 
reunionan tawata tenso pero, Prome Minister ta duna di conoce 
cu nan tawata bon reunionnan cu tawata enfoca mas tanto riba 
e tema di crisis migratorio na Venezuela y su impacto riba Aruba 
y Corsou, 

A reuni cu representante di USA International Development 
Agency (USAID), sefiora Bonnie Glick kende ta encarga cu 
aspectonan humanitario na Venezuela, Prome Minister a duna 
un splicacion cu e crisis di Venezuela tin un impacto hopi grandi 
pa Aruba, Ayega na palabracionnan cu lo explora e manera con 
e agencia aki por yuda nos na Aruba mes pa alivia e situacion 
aki. 

Tambe a reuni cu sr Elliott Abrams, kende ta e representante 
special di Venezuela na State Department. E reunion aki a 
enfoca tambe riba e impacto cu e situacion na Venezuela tin 
riba nos pais y e ultimo desaroyonan. 

Despues di e reunion cu sr. Elliott Abrams a sigui e reunion cu 
Under Secretary sr David Hale di State Department. Sr. Hale 
ta un persona di rango hopi halto pa loke ta trata e tema di 
Venezuela. Un reunion a bay hopi bon na unda di banda di State 
Department, nan ta reconoce cu nos paisnan, ta esunnan cu 
relativamente ta wordo mas afecta cu e situacion di Venezuela. 
Nan a duna nan palabra cu nan lo brinda nos nan yudansa pa 
atende cu esaki, E punto aki ainda mester wordo concretisa 
mas. 

Siguientemente, a reuni cu sr. Luis Almagro kende ta Secretario 
General di Organization of American States (OAS). OAS ta 
hunga un papel hopi importante den logra pas na Venezuela, E 
conbersacionnan hiba den e reunion aki ta concentra riba nan 
esfuerso den esaki y riba kico mas nos por spera. 

Finalmente, a reuni cu Deputy National Security Advisor na Cas 
Blanco pa asina haya mas informacion di e situacion pa loke ta 
trata e aspectonan di siguhdad di nos paisnan. Aki tambe tawata 
tin comprension pa e posicion di e islanan. Aruba ta gosa di 
un cooperacton hopi estrecho y cu semper a traha hopi bon cu 
National Security Advisor. Den esaki, nan a realisa tambe cu ta 
momento cu nan sali y saca man y yuda. 

“Central den tur e reunionnan tawata e impacto cu tanto e 
crisis di Venezuela como e impacto cu e decisionnan di Merca 
tin riba nos islanan Aruba y Corsou. E Siguiente reunionnan lo 
enfoca riba e refineria, e sanccionnan y desaroyo economico 
di nos islanan. Den e reunionnan tocante refineria, lo asisti e 
delegacionnan di e refinerianan di Corsou, Curoil y refineria di 
Aruba", Prome Minister Evelyn Wever-Croes a duna di conoce. 

DNM A HAYA UN PRESENTACION Y TRAINING 
Dl SISTEMA CU TA MONITOR E YERB’I LAMA 

‘SARGASSSUM’ DEN CARIBE 




E siman cu a pasa, 45 experto di 14 pais 
y 9 organisacion a reuni na Aruba pa e di 
diescinco sesion intergubernamental di e 
sub comision oceanografien pa Caribe y 
teritorionan cercano (IOCARIBE) coordina 
pa Ministeno di Educadon, Scienda y 
Desaroyo Sostenibel, y UNESCO Aruba 
y Reino Hulandes. Departamento di 
Naturalesa y Medio Ambrente (DNM) a 
partioipa y ricibi un presentacion di e triat 
model' pa 'Sargassum monitoring' for di 
Collecte Localization Satellites' (CLS). 

Durante e reunionnan a repasa e progreso 
principal di e periodo 2017 pa 2019, 

E temanan principal tabata inelui e.o.: 
Strategia pa desaroyo di capacidad, 
alganan peligroso den e region dr 
IOCARIBE, acidificadon di lama, 
crecemento di sargassum, Decada di 
Sciencia Maritimo pa desaroyo sostenibel, 
Atlas Maritimo Caribense (CMA), 
IOCARIBE-GOOS, Ecosistemanan Grandi 
Maritimo den Caribe (CLME+), y Meta pa 
Desaroyo Sostenibel #14. 

Durante e conferenda, e compania 
Frances CLS a bishita DNM y demostra 
nan sistema di monitor y pronostica di e 
yerbl lama sargassum y su movecion riba 
lama. Personal di DNM a haya un training 
di e sistema di monitor aki, DNM a ridbE 
e user's guide pa por uza e website y 
nabege y wak con por monitor e yerb'l 
lama sagassum via imagen di satelite. 
Sra. Marion Sutton, e Project Applications 
& Projects Engineer a duna un spticacion 
amplio con pa uza e website y a pasa door 
di e diferente aspecto/features di e website 
cu por wak e yerb’l lama sagassum den 
Caribe. 

Tambe riba e website por mira diferente 
drift models' di cada dia unda e yerb'l 
[ama sargassum ta riba lama y e software 


ta duna un pronostico di te cu 3 dia pa 
loke ta trata e trayeetorio yerb'l lama 
sagassum. Asina cada pais via e website 
aki por monitor e situacion di yerb’l lama 
sargassum riba lama. Un peticion di Sra. 
Marion ta pa haya mas tanto feedback cu 
ta posibel di e website pa hasie mas user 
friendly' y duidelijk da p’e usuario, p' asina 


mehora e model. 

DNM a keda masha impresiona cu e 
presentacion ricibi pero tambe agradecido 
di por a participa na e conferenda aki cu 
Aruba tawata tin e honor di ta anfitrion pa 
1COCARIBE #15. 

RECAP Dl SIMAN Dl MINISTERIO Dl DESAROYO 
TERITORIAL INFRASTRUCTURA Y MEDIO AMBIENTE 

6 di mei pa 12 di mei 2019 


* Recientemente a reuni cu Advies Bureau RHO, hunto cu Team 
Bureau RGIM. 

Unda a continua e deliberacion nan pa introduccion di un ROR 
nobo, como tambe e introduccion di e ROPv e aha aki. 

Hunto cu e trabounan haci na e momentonan aki di inventarisacion 
di zienswijze na DIR lo percura cu pa final di juni e maneho nobo 
wordo introduci cu ture adaptacionnan. 

Importante ta, cu esaki ta un ROP cu a wordo carga na un formå 
hopi habri y transparente, transmiti y comunica cu comunidad. 



* Durante reunion cu directora di Monumentenfonds Aruba sra. 
Anne Witsenburg, a repasa e trabounan andando na Unde Louis 
Store na San Nicolas, como tambe e posibel oportunidadnan di 
cooperacion entre e fundacion y Gobierno pa loke ta restauracion 
di edificionan monumental cu ta propiedad di Pais Aruba. 
AdicEonalmente a papia di e traspaso di e Uoodse begraafplaats' 
cu mester tuma lugar. 



* E siman aki Minister Otmar Oduber a tene un conferenda den 
cuai a elabora riba 2 topico. 

E prome ta bata anuncio di Suspendon definitivo di trabaonan di 
cobamento di santo y kibramento di piedra na Sero Cristal/Babijn 
y area. Bureau City Inspector, DNM y DIP lo percura pa Control 
severo tuma luga! Den caso cu mira actividadnan tuma luga lo 
impiementa boet inmediatamente hunto cu Cuerpo Pclicial. 

E di dos tema trata ta introduccion ROP nobo fin di Juni y ROPv 
pa September e afia aki! Den cuadro di esaki San Nicolas lo ta e 
proyecto ehemplar den ROPv pa iiustra locual por logra a traves 
di ROPv cual ta pa yuda conserva y proteha e caracter unico di e 
area pa aspectonan cultural y bistorico. 



* E siman aki DOW a cuminsa na instala varios verkeerspiateau 
dilanti diferente scoi na unda cu velocidad di auto ta hopi haito y 
ta trece un pellger enorme. 

A instala uno dilanti Jacinta Kleuterschool y tambe dilanti St. 
Antonius College. Otro siman lo continua na Magdaienastraat, 
TrEnitariastraat y tambe San Nicolaas di e forma aki dunando oido 
na e tantisimo peticionnan y yudando trece mas siguridad den 
trafico. 



* Preparacion andando pa cuminsa drecha varios caminda na San 
Nicolas. Recientemente a inicia cu construccion di caminda Sero 
Preto y vedn dari o! Esaki ta un di e barionan cu tambe tin bastante 
ana ta warda pa nan camindanan wordo drecha. Ta calcula cu pa 
otro siman, e camindanan lo ta asfalta y cu e habitantenan por 
bisa ayo nae molester di stof! Un otro caminda na san Nicolas cu 
lo conoce mehoracion ta den vecindario di Juana Morto tena mt 
scenerystraat. Esaki conforme vision di ministerio pa contribui na 
mehoracion di calidad di bida di habitantenan. 

MINISTER RUIZ MADURO A RICIBI BISHITA Dl E 
POETA Y ESCRITORA CLARETTE QUANDUS 


Diabierna atardi Minister di Finansa, Asuntonan Economico 
y Cultura a ricibi bishita di e poeta y escritora sra Clarette 
Quandus, kende a entrega na e mandatario dos buki di su 
coleccion "Kibrando e silencio” y “Mi Aruba, Mi Prohimo, Mi 
Inspiracion". 

E obranan ta contene poesia cu ta iaga bo pensa profundo. 
Specialmente e obra 'Kibrando e sitendo T ta contene poema 
pa concientisa comunidad riba e tema di abuso di mucha y 
e silencio cu hopi biaha ta reina rond di esaki. Nos ta gradjet 
Clarette pa su corahe pa kibra silencio rond di e tema di abuso 
y ta spera di por conta cu hopi mas obra y poema di Clarette 
den nos dushi idioma Papiamento. 

Minister Ruiz-Maduro: 

E PERCEPCION Dl E CONSUMIDOR NO A 
CAMBIA MUCHO DEN E ULTIMO ANANAN 

Apesar di tur cos lo tuma vakantie 


Bancø Central a publica su encuesta riba e Confiansa di e 
Consumidor pa e promer kwartaal dt 2019, Segun Bancø su 
encuesta den e promer kwartaa! di 2019, e consumidor su 
confiansa a bira menos compara cu e ultimo lunanan di 2018. 

Pero øra analisa e grafico y lesa e tabel, por mira cu e 
sentimento di e consumidor no tabata mucho diferente desde 
aha 2015 bin ariba. Positivo si ta e expeetativa di e consumidor 
cu su situation financiero persona! lo mehora den e proximo 
6 luna y cu apesar di tur cos lo bay tuma vakantie. 

£ Indice di Expectativanar a deteriora den e trimester bou di revision, bahando cu 0,5 punto di indicete na 97,3. Consumidoman 
tabatin expectativanan menns positivo ariba nan situacion personal financiero, como cu e indice aki a hafta, di 1Ci4 r 4 pa 101,2 
(31.3% di res pondien tenan a indica cu nan situacion flnanciero lo ta mihor den esiguiente Sfuna) Res pond ien tenan tabata ainda 
pesimista nba e otro componentenan di e Indice di Expeetativa (Grafiek 2). 

E indice di Ha bit o di Consumo ta esun cu a baha mas durante e prome trimester di 2019, cu 1,8 punto di indice te na 96,7 Tur 
componentenan di e indice di e Habito di Consumo a baha, pero consumidornan tabata neutral pa compra di aparato grandi y 
positivo pa bay cu vakantie, L gran mayoria di respondientenan (85,7%) ta anticipa cu prysnan lo subi den e siguiente 6 luna, 
result ando den un Indice di Expeetativa di Prijsdi 90,S. 

Resumiendo, e deterioracion den e confiansa di consumidor ta atribui na bahadanan den virtualmente tur componente [Tabe 11). 

BRINDA DISCIPLINA POSITIVO ORA Dl LANTA 

BO YIU(NAN) 




Punto basico 4 di s vision pedagogico 
u Disciplina positivo". 


Na 2016 a instifui un comision consistiendo 
di e siguiente organisacionnan: Tienda di 
Educacion, Fundacion pa Nos Muchanan, 
Fundacion Respetami, Stichting Wit Gele 
Kruis y Departamento di Asunto Social. 
E meta tabata pa formula un vision 
pedagogico pa Aruba cu ta consisti di 6 
punto basico. 

E vision pedagogico di Aruba ta consisti 
di 6 punto basico. E meta ta pa tur hende 
na Aruba y specialmente tur mayor cera 
conoci cu e 6 puntonan basico pasobra 
ianta un mucha ta responsabilidad di nos 
tur. 

Awe nos lo duna un splicacion mas amplio 
riba e punto basico 4 cu ta bisa: Disciplina 
Positivo. Esaki ta palabranan basta grandi 
y no tur ora ta directamente cla kico e 
palabra aki ta nifica. 

P’esey nos lo duna boso aigun ehempel. 

• Ta cla cu bo palabranan na un mucha. 
Splica dicon algo mag of no mag, pa 
asina e mucha por compronde mas miho 
y abo como mayor sa dicon bo ta pone e 
limitacion ey. 

• Sea consecuente den cua regia ta conta 
pa cua comportacion. Bo por bruha un 
mucha ora abo como mayor ta bisa si un 
dia y no e otro dia. 

• Brinda bo yiu siguridad. Asina nan sa con 
leu nan por bay. En bes di duna un bon 
zundra of un klap sea consecuente den 


pone bo limitacionnan. Esaki ta encera 
tuma accion na e momento cu bo yiu ta 
desvia di regla. 

* Ofrece un opcion, laga bo yiu sa kico ta e 
beneficio di e comportacion bon en bes di 
pone atencion riba e comportacion malo. 
Purba di no uza straf di biaha, bopi biaha 
un recompensa ta yuda mas miho cu un 
straf. 

* Duna un comptiment ora bo yiu ta 
comporta su mes bon. Duna bo yiu tur 
dia un compliment, e ta hopi bon pa su 
autoestima, pa tur mucha cualkier edad 
nan tin e ta great pa tende comptiment 
Purba di ta specifico y no bisa solamente 
bo ta un bon mucha' pasobra kico kiermen 
‘bon 1 . Corda pa no pone solamente enfasis 
riba resuftado, esfuerso mester wordo 
mira tambe. 

* Percura pa abo cu bo partner ta riba e 
mesun liha cu tur e regianan. Si boso no 
ta bay di acuerdo cu algo percura pa abo 
cu bo partner palabra esaki sin cu boso yiu 
ta den e combersacion. Si bo yiu ta puntra 
bo pa un fabor y bo ta duda, bo por bis e 
bo kier pens'e of cu bo kier palabr'e cu bo 
partner. No lubida pa bin cu e contesta na 
bo yiu mas lihe cu ta posibel. 

* Corda no keda menasa y corda loke bo 
ta bisa bo tin cu haci. No keda adverti, 
bay over na tuma accion door di duna un 
consecuencia fiho cu ta fit na edad y na e 
comportacion. 


* Traha hunto cu bo yiu un Schedule di 
dia, esaki ta yuda boso pa haya un bistå 
mas cla riba e regianan y con un dia lo 
cana. Structura y rutina diario ta yuda hopi 
pa guia bo yiu den un manera positivo y 
adecuado. 

Nos sa cu tur e ehempel nan ta zona 
conoci pero nos ta ripara cu tin biaha door 
cu tur cos ta bay automaticamente of sin 
pone atencion lantamento di nos yiunan 
no ta bay bon tur ora. Tambe nos sa cu 
tur mayor ta hopi druk y tin basta stress 
den bida diario. Bo trabou, e lantamento di 
bo yiu, bo mesun bida social, bo situation 
financiero etc. Nos ta pensa pa e bienestar 
di nos yiunan, e ta hopi importante cu nos 
ta bira consciente tocante con nos kier 
Ianta nos yiunan compara cu con nos ta 
lantanan. 

Pa sosten of conseho semper por tuma 
contacto cu Fundacion Pa Nos Muchanan 
na telefon 588-0856 of Tienda d i Educacion 
na telefon 161 cu ta gratis. 

NOS MUCHANAN, NOS RESPONSABILIDAD 


ANOCHl INFORMATIVO TOCANTE 



Organisa pa APG > Fundacion Lisette Gomes y Gobierno di Aruba 


MFA PARADERA 21 di Mei 2019 
MFA SANTA CRUZ 28 di Mei 2019 

LUGAR Y FECHA: MFA SAVANETA 4 di Juni 2019 

MFA NOORD 11 di Juni 2019 
ORARIO: 7:00PM 


STOP E SILENCIO 

Y BAN LANTA PA NOS MUCHANAN! 

Minister di Husticia, Seguridad y Migracion 


ARUBA TIN SU PLAN Dl CONTINGENTE PA 
PERSONA CU YEGA ARUBA Y NO TIN 

CAMINDA Dl BAY 



Si un persona yega Aruba y no tin caminda 
di bay e no ta ser laga riba caya segun 
Minister di Husticia mr Andin Bikker. 
Hopi biaha e personanan cu yega Aruba 


via boto, por constata cu nan no tin ni un 
sapato y ni tampoco pafia. Den e caso 
aki Cruz Cora ta tuma e personanan aki 
y si no tin espacio mas pa nan na Cruz 
Cora, gobierno mester tin otro facilidad. 
Por bisa cu te dia di awe no a presenta 
e situacion cu Cruz Cora ta yen of ta 
yenando. 

E personanan cu bin Aruba nan no ta ser 
laga desampara pasobra hopi di nan no 
tin famia na Aruba y ni tampoco nan tin 
caminda di bay. Di parti Hulanda na a bisa 
di no ta yuda cu placa den e situacion aki, 
pero si Aruba ta buscando for di fondonan 
international por ehempel Nacionnan 
Uni y Union Europeo. E financiamento 
aki no ta rond ainda pero e bon ta, cu 
Aruba tin un 'crisis paratheid fonds' di 
1.9 miyon florin cu a inclui aha pasa den 
presupuesto. Un suma no mueho grandi 


pero cu si por yuda. 

Pa loke ta e status di e personanan cu 
ta drenta Aruba, huridicamente nan tin un 
status suigeneris. Nan ta drenta Aruba y 
haci un aplicacion pa asilo pofitico y debi 
cu esaki ta aigo nobo pa Aruba e ta tarda 
mas cu normal. Segun Minister Bikker e 
intencion ta, pa na un manera rapido nan 
haya un decision final riba nan aplicacion 
cu por dura un par di siman. 

Mester compronde cu esunnan 
genuinamente aplica pa un permiso y nan 
mester di proteccion tanto huridico como 
nan estadia na Aruba, mester tuma nan 
den sheltery no manda nan pa nan pais. 
Pa e personanan ey cu a pasa nan toets 
y bin na remarca nan ta haya un permiso. 
Esaki ta mas cu un permiso temporario 
di un par di siman segun Minister Bikker. 



PREVÉNCION 


SERVtCIO 4NTEGRIDAD - SEGURIDAD 

f (3 <@) (o) rift 


Pa haci an tombio di direcdon sin haci uso di bo signal light 
OF no hade na ora* E mester word o haci na ora y visible. 


EVITÅ UN MULTA INDE SE A 
E TA ANCRA DEN NOS LEY 

*ariicuio 21 dt IVR 

Abo so bo regioner) di trafico? 


POLfS 

/f■jiT ri? åø øM/jtø, . 

ÆJNUNE 


CONTROL ARIBA VEHICULO CU TA SACA HUMA PRETO 

ENTRANTE MANAN 15 Dl MEI 


Studiantenan di polis na Noord ta keda activo y e biaha aki ariba e 
tereno di medio ambiente. Pa fmalisa nan estudio di polis, ur gmpo 
di studiante tir e tarea pa had un proyecto cu tin håber cu medio 
ambiente. 

E grupo a opta pa controla vehiculonan di motor cu ta saca huma 
preto y ta causa peliger pa ser humano, automobilista, peaton y 
nos medio ambiente. 

E cøntroE aki ta bai cuminsa dia 15 di mei 2019 y lo keda activo. Ta 
manda un senat fuerte pa tur persona cu ta maneha nan vehiculo 
di motor pa controla esaki y evita un multa indesea. E huma preto 
no ta simplemente un molester pero e ta danino pa salud di hende 
y nos naturalesa 

Bou guia di e agente policiai M. GEERMAN, L STUART, S. VAN 
EENENNAAM y D DE CASTRØ nan ta da pa ehecuta e proyecto 
aki pa prevencion di nos medio ambiente pa e siguiente generadon. 






BO TABATA SA? 

Cu ora bo vehiculo di motor huma: 


E ta causa molester na otro automobilista y peaton 
E ta daha nos medio ambiente 
E ta mato pa salud humano 
E ta contra ley segun articulo 3 lid 1 di LVV 



15 di mei 2019 


] 


tur vehiculo di motor cu la saca huma 
Y daha nos medio ambiente 


f 


"“Pa maj information lubi ariba noj 
Pagina official di faceboak 


% 

STUDIANTENAN Dl ULTIMO ANA Dl IPA CU 
EXPOSICION Dl NAN PROYECTO SOCIAL 

DIARANSON 15 Dl MEI 



Instituto Pedagoglco Arubano 

Den cuadrødi finalisaciondi e estudio pa bira 
maestro di scol e studiantenan di Instituto 
Pedagogico Arubano (IPA) di ultimo afia 
mester had un investigacion y un proyecto 
sodal. E investigacion ta pa nan tesina di 
finaiisadon di estudio (afstudeerproject) 
y e proyecto social ta na bienestar di un 
instancia, grnpo of comunidad en general. 
Di e belaster aki nan mester haci un 
presentacion cu ta forma parti di e examen 
final. E presentacion lo ta den forma di 
un exposicion caminda nan ta presenta 
nan proyecto na e docentenan di IPA, e 
instancianan y na publico en general. 

E proyecto social ta hopi importante den 


cuadro di e desaroyo como docente y 
'agente social”, esta como persona clave 
den nos comunidad Arubano cu ta participa 
y contribui activamente den e desaroyo 
sociat y cuftura! di nos pais. E ana aki nos 
studiantenan ta presenta varios proyecto y 
top i co interesante cu nan a elabora y traha 
riba nan conhuntamente cu e instancianan 
social na Aruba, Aigun di e instancianan 
aki ta entre otro Club Kibrahacha 60+, The 
Butterfly Farm, Space and Nature Aruba 
Foundation, Famia Planea, Fundacion 
Respetami, Luna Foundation y AHATA. 

Aki nos ta duna un bistå di e studiantenan 
y e topico di nan proyecto social cu nan lo 
expone: 

• Jeaniree Franken: Workshop gebmik van 
moderne technologie' - Club Kibrahacha 
60+. 

• ChantaJle Giel y Ealeen Ferro: Het 
leven van de ,p Monarch" Monarchvlinder 
lespakketten voor onderbouwleerlingen - 
The Butterfly Farm. 


* Lianne Tromp y Geretine Werleman: 
Spelenderwijs het universum en de natuur 
leren kennen - Space and Nature Aruba 
Foundation. 

■ Damien Lopez: Seksuele opvoeding 
binnen en buiten de basisschool op Aruba 
- Famia Planea. 

* Sandra Guzman y Shamaira Rodriguez: 
Het belang aandacht, zorg en iiefde om te 
ontwikketen - Fundacion Respetami. 

* Gislaine v.der Linde y Yuryenne Arends: 
Het belang van dierenverzorging op 
school als deel van de curriculum - Luna 
Foundation. 

* MargarethLie Kwie:AHATApromotiefilmpje 
f 17th Annual Coastal Beach Cfean Up' Het 
gevaar van plastic op land en zee - AHATA. 

E exposicion di e proyecto nan social ta 
habri pa publico diaranson dia 15 di mei di 
2or pm - 8orpm na IPA(Sala Madonna). Tur 
educadory interesadota keda cordial mente 
invita pa asisti na e exposicion interesante 
aki di nos studiantenan. 


BRINGING OUR GRADUATES HOME! 


On May 24, 2019, We Connect Aruba and 
tbe University of Aruba are organizing 
a seminar with the aim of exploring the 
chailenges of connecting young educated 
and talented people living abroad to the 
career opportunities that exist on the islands 
in particularthe Aruban labor market. 

We want to achieve a better understanding 
of the mutual and differing goals and 
ambitions of the young talents and the 
organizations and companies that want to 
hire them. 

We will have several subject matter 
experts that will expfain their perspectives 
or expehences on the topics at hånd, 


followed by discussion and G&A sessions, 
with the invited experts participating as 
opinion leaders and experts, empføyers 
and representatives of youth platforms 
contributing to this discussion. Høwever, 
we also want you to share your thoughts 
and experiences. 

You are cordial ly invited to attend our 
seminar. 

Date :Friday May 24,2019 
Time: 14:00 - 18:00 
Location: University of Aruba 

For more information or questions, send an 
email to weconnectaruba@gmaiLcom 

KEYNOTE SPEAKERS PA ACURIL 2019 NA ARUBA 


Association of Caribbean 
University, Research and 
Institutional Libraries (ACURIL) 
ta tene su di 49 conferencia aki 
na Aruba di 2 pa 6 di juni 2019. 
Durante conferencia ta focus 
ribae Sustainabie Development 
Goals ( UN agenda 2030) 
. Tema di e conferencia ta: 
‘Access and opportunity for all; 
Caribbean Libraries, Archives 
and Museums supporting the 
United Nations Sustainabie 
Development Goats'. 


Bibtloteca Nacional Aruba 
tin e honor di organisa e 
conferencia aki cu ta tuma 
lugar na Renaissance Aruba 
Convention Center lo tin 
presentacionnan di oradornan 
renombra, tayer, exhibicion di 
proveedornan di productonan 
y sistemanan pa bibliotecanan 
y centronanan di information. 
Oradornan principal (Keynote 
speakers) nan ta; Sr. Cees t 
Hameiink, sra. Maaike Toonen 
(Koninklijke Bibliøtheek), 
Profesor Jesus Lau, si Paul 
Geerders, sra. Maaike Toonen, 
sra. Marilyn Atcalå-Wallé, srta. 
Jemi Lade y sr. Laurent Jean 
Pierre. 

Dia 2 di juni tin un pre- 
conference pa gruponan 
specifico cu a pre-inscribi. 
Apertura di e conferencia lo 
tuma lugar riba dialuna 3 di 
juni. Minister di Ensenansa, 
Ciencia y Desaroyo Sostenibel 
di Rudy Lampe ta invitado 


special y tambe orador. Su 
charta ta titula; ‘A new name for 
thé SDG's\ Titulo di dr Cees 
Hamelink su presentacion 
ta Libraries; sanctuaries for 
authentic communication'. 


Su presentacion \o ta 
diahuebs dia 6 di juni. Tambe 
riba programa sr. Profesor 
Jesus Lau di untversidad di 
Veracnuzana na Mexico. Titulo 
di su presentacion ta ’SDGs, 
Food Security and Poverty 
Alleviation: The Empowering 
Role of Medta and Information 
Skilis'. Sr Paul Geerders 
ta presenta su charta titula 
Information for Sustainabie 
Development 1 . Sra. Maaike 
Toonen su presentacion ta 
titula; The role of local libraries 
in the Netherlands in preventing 
social exclusion 1 . E ta elabora 
riba e programa di KB y e tarea 
specifico di bibliotecanan local 
pa preveni exclusion social. 


Fordi Corsou ACURIL ta spera 
sra. Dr. Marilyn Alcalå-Wallé, 
Minister di Ensehansa, Ciencia, 
Cultura y Deporte. Titulo di su 
presentacion ta ‘"Literacy* is 
"Life* itselfr. ACURIL Aruba 
2019 ta presenta tambe srta. 
Jemi Lade (Aruba), project 


manager di World Bank Group. 
Riba programa di diaranson 
dia 5 di juni tin ORADOR sr. 
Laurent Jean Pierre, ethno- 
botanist di St. Lucia. Titulo di su 
presentacion ta ‘Roots Redux'. 


di 50 edicion di ACURIL. Cede 
di e conferencia pa 2020 lo ta 
Bahamas. 


Esaki ta un conferencia di 
bibliotecanan den Caribe unda 
Merca tambe ta participa y 
hunto cu e conferencia tin un 
exhibition. Afia pasa a participa 
22 pais den Caribe y esaki lo ta 
e di49 edicion. Duranteeultimo 
anocht di clausura ta drenta e 


Pa mas informacion riba e 
programa. Gustosamente 
e Comite Gganisador local 
ta Envita tur esnan interesa 
den e charlanan interesante 
pa registra via acunl2Q19. 
participants@gmail.com y 
pa mas informacion bishita e 
website di ACURIL 


We are loctøng rwiwgud to wdoome yo-j fo ihe 49 m ACLMi. Cortøsnc©- 
Ræisf^hnn cpftng In Celeber 2018. 

Canfen&nce iindKfi pi aw 


w 


til 


m m aoørj Agenoa tø 
Systaranfe D&v cprnenl. 
a framework oi 17 SDQ'f.- 
ard tre progresa Ihal Sies 
beert nåds tn (he 
IfiTtternCntaffori oI Ihe 
SDG’S, 


on ihe notes oi ihf.mes. 
Archves Wjsetms en ri 
cihsr Infcrr-alion 
InstnuliDre in adiavr-g 
(hose SDGlS. 


VjTlpl C 3 H L'bTr! Llr> : Ht]W 

CONFRHENCF FOR 
CARIBBEAN INFORMATION 
PROFESSIONALS 


ACURIL 


Access and Opportunmes for all 
Howcan Libraries, Archives, Museums and 
olher Information institutions contribyta to thé Agenda £Mø. 


V 




THE CONFERENCE WILL EXPLORE THE FOLLOWING TOPIGS: 











































MINISTER DANGUI ODUBER: “ARUBA MEETS IN 
SAN NICOLAS” PA ISLAND FEST DIA 29 Dl MEI! 


Dialuna atardi na Village PEaza San Nicolas Minister di Turismo 
sr. Dangui Oduber hunto cu CEO di ATA sra. Ronefta Tjin 
Asjoe-Crøes y dirigentenan di Island Fest Foundation a tene un 
conferencia di prensa pa duna pueblo mas inførmacion tocante 
di Island Fest. Island Fest lo tene su prome edicion dia 29 di 
mei binidero na San Nicolas. 

Island Fest ta bay ta un evento cu un concepto ful diferenfe, 
esaki ta debi cu lo bay tin un show histørico impactante nunca 
antes Ibisto, tambe ta bay tin 2 banda musical. E cayanan di 
San Nicolas lo wordo transforma cu iluminacion y cu hopi 
entretenimento. Island Fest lo bay tuma lugar entre e 3 cayanan 
riba e rotonde cu e strea. Cada caya lo bira un Isf and y lo tin su 
mesun tema, entretenimento.show, bary cushina. 

Pa sostene e maneho di Turismo unda ta trece turistanan di 
calidad, a crea Island Fest. Island Fest lo organisa den aha 
2019, 1 evento pa luna den e districto di San Nicolas. Otro aha 
lo tin 2 evento pa luna lo ahadi e districtonan di Noord, Santa 
Cruz y Playa. E festival aki lo duna e turista e balor pa su placa. 
A scohe e fecha di 29 di mei pa e prome edicion, esaki debi cu 
ta high season y ta den e siman di Soul Beach Music Festival. 

Minister Dangui Oduber ta invita Aruba compieto pa sostene 
e evento di Island Fest na San Nicolas, lo bay tin un variedad 
grandi di cuminda. Esaki ta un momento familiar caminda 
tur otro districto dl Aruba por bini hunto e anochi ey den San 
Nicolas. Manera ta ser bisa Aruba meets in San Nicolas dia 29 
di mei. 

Minister di Transporte, Comunicacion y Sector 


MINISTER CHRIS ROMERO A REALISA 
UN RADIO TOUR PA DUNA INFORMACION 
TOCANTE SAN NICOLAS PORT AUTHORITIES 

AND DEVELOPMENT 


Recientemente e titular di e carteranan 
di Transporte, Comunicacion y Sector 
Primart©, sr Chris Romero, a bishita 
diferente stactonnan di radio local 
pa asina duna mas informacion 
riba e proyecto di San Nicolas Port 
Authorities and Development. "Mi 
ta haye necesario pa mantene nos 
comunidad debidamente informa di tur 
e desaroyonan cu ta tumando lugar 
rond di San Nicofas Port Authorities 
and Development. Pesey mi a tuma 
e iniciativa pa bishita diferente stacion 
di radio rond di nos isia pa comparti 
e plannan progresista cu Gabinete 
Wever-Croes tin pa San Nicolas”, tabata 
palabranan di Minister Chris Romero. 


* 


E proyecto di San Nicolas Port 
Authorities and Development ta uno 
hopi prometedor pa San Nicolas y Aruba 
completo. No solamente e lo ta e entidad 
pa controla e desaroyo y operacion di e 
Fast Ferry, pero tambe iota trahando man 
den man cu diferente desaroyadornan 
pa asina trece proyectonan positivo cu 
lo impulsa e economia di San Nicolas. 
"Tin diferente tereno na San Nicolas cu 
a bira propiedad di Pais Aruba atrobe 
y pa cu esaktnan tin hopi interes di 
diferente inversionistanan pa desaroya 
proyectonan prometedor na San 
Nicolas”, Minister Romero a enfatisa. 

San Nicolas Port Authorities and 
Development no ta bay wordo articula 
cu e intencion pa competi cu ningun 


otro compania. "E intencion no ta 
pa San Nicolas Port Authorities and 
Development haci e trabou cu APA ta 
bi n ta desplegando efi denterne nte den 
tur e ahanan aki, pero mas tanto e lo 
complementa nan trabou pa cu e waf na 
San Nicolas. Pero pa tur esaki por pasa e 
ley mester wordo aproba pa Parlamento. 


Tur esaki ta den preparacion caba y 
prome cu reces Pariamentario nos 
lo presenta e ley di San Nicolas Port 
Authorities and Development, pa asina 
continua cu e siguiente stapnan pa cu 
e gran proyecto aki\ Minister Chris 
Romero a finalisa bisando. 

Departamento di Impuesto ta informa: 

DIA 3 Dl JUNI PROXIMO TA E ULTIMO DIA PA ENTREGA 
E DECLARACION Dl WINSTBELASTING 2018 Y HACI E 

PAGO CORESPONDIENTE 



Dialuna, dia 3 di juni 2019 ta e ultimo 
dia cu por entrega e dedaracion di 
winstbelasting 2018 y had e pago 
corespøndiente. Si e cliente no ta 
alcansa pa entrega e dedaracion, 


e ora e tin cu entrega e dedaracion 
provisional (voørløpige aangifte). Den 
e caso aki tambe mester cumpti cu e 
pago di winstbelasting di acuerdo cu e 
dedaracion entrega. E fecha final pa 


entrega e dedaracion provisional y haci 
e pago corespøndiente ta 3 di juni 2019. 
Solamente si entrega e dedaracion 
prøvisional y haci e pago concerni, e 
ora automaticamente e diente lo haya 
6 luna mas di tempo pa e por completa 
y entrega su dedaracion definitivo. 

SI no cumpli cu entregamentø di e 
dedaracion of e dedaracion provisional, 
e diente lo haya un cobransa adicional 
esta un ‘nahefftngsaanslag’ inclui boet. 
Esaki tambe ta e caso si acaso e cliente 
a paga un suma menos cu locual el a 
declara na winstbelasting. E boet pa nø 
cumpli cu entregamento di e dedaracion 
ta maximø AfL 2.500,*. Si no haci e 
pago di winstbelasting øf no haci e pago 
corectamente, e boet ta maximø Af I, 
10 . 000 ,*. 


International Museum Day 2019 


TH1XGS T O D O I X A R U R A ? 

15 mei 2019 


E tesoro di mas grandi di un Pais 

ta e union di famianan! 


Telii dia di Tamia! 


Gabinete Wever 

Prome Minister Evelyn Wever-Croes: 

Prome Minister y famia ta desea e pueblo di Aruba un: 

FELIZ DIA Dl FAMIA 

“Cada famia ta un ekipo cu por enfrenta e retonan cu cada famia ta encontra” 



Mundo awe ta celebra Dia di Famia. Gra cu nos ta papia di 
famia h di biaha nos ta ilustra den nos mente un tata, un mama, 
yiunan, wefo y wela, omo y tantanan, nietonan. Nos ta pensa 
riba recuerdonan di momentonan comparti, riba fiestanan, 
comemento hunto tur diadomingo, biahenan hunto ta hasta 
riba e momentonan difisi! cu cada famia ta enfrenta. 


Desde comienso di gobernacion, Gabinete Wever-Croes a 
dicidi di pone e ser humano central den e gobernacion aki pa 
asina cambia e enfoke di e desicionnan di Gobierno y pone 
mas enfasis riba cada persona cu ta biba riba nos isla. Prome 
Minister Evelyn Wever-Croes, cu esaki den mente, a dedara 
aha 2019 como Aha di Famia y Cuido di nos Muchanan. 


E famia ta e prome pilar di tur sociedad, e luga na unda nos 
ta crece y wordo forma como bomber y muhenan. E famia ta 
e prome instituto na unda nos ta wordo educa y nos ta siha e 
balor y principionan morak E famia ta e prome union na unda 
nos ta siha stima otro y ta forma lasonan mas profundo. E 
famia ta e prome ambiente na unda un mucha ta experimenta 
amor y ta crece cu confiansa y siguridad den un mundo 
demasiado agita. E famia fa e espacio unda cu e vocacion 
di sirbi otro, solidaridad cu otro, responsabilidad un cu otro, 
tolerancia, honestidad, respet y tur norma y balornan ta wordo 
funda y inculca. E famia ta e laso na unda cada un persona 
ta central. 


Riba Dia Internacional di Famia, laga nos tur brasa nos famia 
y haci promesanan di nobo cu nos io cuida di otro. Como 
famia nos tur mester tin e meta pa e fundeshi familiar y e 
balornan universal engrandece y alabes haci e base entre 
famianan, amistadnan y colegialidad bira mas fuerte. Cada 
famia ta un ekipo cu por enfrenta e retonan cu cada famia ta 
encontra. Un fundeshi solido di un famia solido por yuda nos 
generacionnan bira exitoso den bida. 

Prome Minister Evelyn Wever-Croes y famia ta desea e 
pueblo di Aruba un Feliz Dia di Famia. 




























mim 


Diamars 14 Mei 2019 


Gobierno Di Aru 


Gabinete Wever-Croes 




































